૨૦૧૯ની લોકસભા ચૂંટણીઓમાં કોનો વિજય થશે અને કોનો પરાજય, આજની તારીખે આ અંગે અભિપ્રાય જુગાર રમવા જેવું છે.જ્યારે ઉત્તરપ્રદેશની ચુંટણીઓ થઇ ત્યારે સપાની સામે લોકોને ગુસ્સો હતો તેના કારણે યોગીને જોરદાર સફળતા મળી હતી પણ તેમણે સત્તાનાં સુત્રો સંભાળ્યા ત્યારબાદ ઉત્તરપ્રદેશની સ્થિતિમાં કોઇ ખાસ ફેરફાર આવ્યો હોય તેવું હાલ તો જોવા મળી રહ્યું નથી સરકારની આ ઉદાસિનતાની સામે લોકોએ થોડા સમય બાદ જ ચુંટણીઓ થઇ ત્યારે એ બેઠક પર ભાજપને આંચકો આપ્યો જે બેઠકને ભાજપનો ગઢ માનવામાં આવતી હતી.ગોરખપુર પર યોગીનો પ્રભાવ આ પહેલા વિધાનસભાની ચુંટણી સમયે જોવા મળ્યો હતો અને તેમની વિચારધારાને તે ચુંટણીમાં સત્તા મેળવવા માટે ઉપયોગ કરાયો હતો.માત્ર ગોરખપુર જ નહી પણ સમગ્ર ઉત્તરપ્રદેશમાં આ વિચારધારાને કારણે સત્તા પ્રાપ્ત થઇ હતી ત્યારે એવું તે શું થયું જેના કારણે પેટા ચુંટણીમાં ભાજપને આંચકો સહન કરવો પડ્યો છે જ્યારે યોગીને ઉત્તરપ્રદેશમાં સફળતા મળી ત્યારે કહેવાતું હતું કે આ સુત્રોનાં સહારે ૨૦૧૯ની ચુંટણીમાં ભાજપ સત્તાને પ્રાપ્ત કરશે પણ હવે લાગી રહ્યું છે કે આ ચુંટણીઓની રણનીતિ અંગે ફરી એકવાર વિચાર કરવાની જરૂરિયાત વર્તાઇ રહી છે.